
[bookmark: _Toc141945645]DISPOSICIONS GENERALS
OBJECTE DEL CONTRACTE
L’objecte del present Plec de Prescripcions Tècniques Particulars (d’ara endavant, PPT) és regular les condicions del subministrament en arrendament d’un vehicle de recollida bilateral tipus EASY, per a la flota de vehicles dels Serveis Ambientals de Castelldefels, S.A. (d’ara endavant, SAC).

A la clàusula IV del Plec de Clàusules Administratives Particulars (d’ara endavant, PCAP) i a la Memòria Justificativa s’indiquen els vehicles a arrendar, els preus màxims d’aquests i les seves respectives estimacions de període d’arrendament.

En tractar-se de previsions, les quantitats finals a subministrar poden patir variacions sense que això variï el preu unitari del subministrament ni cap altra condició vinculada al present plec.

REQUISITS I CONDICIONS TÈCNIQUES DELS LICITADORS
Atès que la disponibilitat de la flota és fonamental pel correcte funcionament dels serveis de recollida de residus, i que no disposem de vehicles de substitució, a la clàusula XIII B.2. del PCAP, s’exigeix que el licitador es comprometi a adscriure a l’execució del contracte els mitjans materials següents:

· [bookmark: _Hlk130469048]Centre de reparació de vehicles situat com a màxima a 60km del centre de lliurament.
· Capacitat operativa per a poder resoldre les avaries a la mateixa base de SAC.

Per tant, les empreses licitadores hauran de complir aquests requisits per a poder ser adjudicataris de la present licitació. 

REQUISITS I CONDICIONS TÈCNIQUES DELS ELEMENTS A SUBMINISTRAR
Un camió recol·lector de càrrega bilateral, que haurà de tenir les característiques mínimes següents:

a) Xassís
· Massa màxima autoritzada de 27 tones
· Motor amb Normativa EURO6
· Combustible Gasoil
· Distància entre primer i segon eix mínim de 4.500 mm
· Tres eixos, el davanter rígid i el tercer direccional 6x2*4
· Potència mínima 340 CV
· Sistema ABS 
· Control de tracció
· Control de Frenada ESP+EBS+DBI+BAS
· Suspensió davantera amb ballestes parabòliques reforçades, amortidors i barra estabilitzadora
· Suspensió posterior pneumàtica, amortidors i barra estabilitzadora posterior reforçada
· Caixa de canvis automàtica. Tipus ALLISON sèrie 3000
· Presa de força per a equip de recollida bilateral 
· Sistema de ganxo hidràulic per a fer intercanvis de caixa compactadora tipus Nord Enginerring, caixa oberta, o renta contenidors tipus Nord Engineering
· Direcció assistida
· Aire condicionat

b) Caixa compactadora
· Capacitat de la caixa 23 metres cúbics
· Amplada mínima de 2.500 mm
· Temps de cicle de treball 30 segons
· Pressió màxima sistema hidroestàtica 230 bars
· Porta posterior amb obertura hidràulica cap a dalt
· Volum d’entrada de càrrega no inferior a 7 m3
· Dimensió d’entrada de càrrega no inferior a 2.200 mm x 2.600 mm
· Funcionament mitjançant sistema hidroestàtica connectat a la presa de força del camió

c) Sistema d’elevació de braç de recollida.
· Estructura mecànica formada per una torreta, posicionada darrere de la cabina del camió, i un braç telescòpic, que al seu extrem té fixat un dispositiu articulat que permet la recollida dels contenidors ja existents al municipi model EASY new city.
· L’equip ha de detectar de manera automàtica els contenidors amb un únic punt d’enganxada fins a 5 m3 de capacitat.
· Temps de maniobra de recollida total d’un contenidor estàndard (des que s’atura el camió fins que pot arrancar), com a màxim 1 minut 10 segons.
· Alçada màxima del conjunt elevador en una recollida normal 7 metres
· La instal·lació hidràulica ha d’estar composta per: mòduls electró-proporcionals, PLC control programable, software de recollida automàtic, panell de control a cabina i barres protectores de funcionament pneumàtic a tots dos costat del vehicle.
· Sistema d’estabilització pneumàtica mitjançant dos cilindres disposats als dos costats del vehicle.

REQUISITS I CONDICIONS TÈCNIQUES DE L’ARRENDAMENT
DOCUMENTACIÓ

· L’empresa adjudicatària hauria de presentar la documentació en regla per a la circulació al municipi. Còpia compulsada de l’impost de matriculació pagat per l’empresa adjudicatària, permís de circulació i rebut actualitzat del pagament, còpia compulsada de la targeta d’inspecció tècnica actualitzada, còpia compulsada dels certificats d’homologació i documents tècnics dels conjunts que ho requereixin i còpia compulsada de la pòlissa d’assegurança i del seu pagament.
· Certificat resum del contracte d’arrendament
· Llibre de manteniment general
· Llibre de manual d’instruccions
· Certificat de garantia del vehicle

En el cas de pèrdua de la documentació d’algun vehicle per part de l’empresa adjudicatària, aquesta haurà de facilitar, en el menor temps possible, una còpia compulsada.

MANTENIMENT PREVENTIU I REPARACIONS

El manteniment preventiu del vehicle serà responsabilitat de SAC, incloent-hi el desgast de neumàtics.
Els elements que es trobin afectats per al seu desgast normal, es trobaran dintre de les operacions de manteniment de l’arrendador.

Els elements que no funcionin correctament o que derivin en avaries que no impliquin un mal ús o desgast, seran responsabilitat de l’empresa licitadora, fent-se càrrec de les peces i mà d’obra necessària per a poder tornar a habilitar l’equip en servei.

Totes les avaries seran notificades per part de SAC a l’empresa licitadora, per tal de poder realitzar un control de la indisponibilitat de l’equip.

INDISPONIBILITAT

La indisponibilitat de l’equip es trobarà registrada amb el resum d’avaries mensual que comportin la retirada de servei de l’equip arrendat.

La indisponibilitat degut a deficiències en l’equip que no comportin un mal ús o desgast, haurà de ser assumida per part del licitador, identificada amb un nombre de dies al mes. Aquests dies seran a càrrec del licitador i, per tant, es deduiran de la facturació.

[bookmark: _Toc141945646]TERMINIS DE LLIURAMENT
A causa de la necessitat d’immediatesa per a suplir les necessitats de la flota actual de SAC, és imprescindible que l’equip de recollida bilateral es trobi en entrega immediata, o com a màxim en 5 dies hàbils des de la seva adjudicació.

[bookmark: _Toc141945647]OFERTA ECONÒMICA
L’oferta econòmica es presentarà d’acord amb el model normalitzat de l’Annex II del PCAP.
L’adjudicatari resta obligat a mantenir durant tota la vigència del contracte els preus oferts en la seva oferta econòmica.
[bookmark: _Toc129766255][bookmark: _Toc129766885][bookmark: _Toc130388742][bookmark: _Toc141945648]CONDICIONS DE SOL·LICITUD, ENTREGA I FACTURACIÓ
[bookmark: _Toc129766886]CONDICIONS GENERALS DE SUBMINISTRAMENT 
El preu de l’arrendament haurà d’incloure tots els costos associats, quedant exclòs l’IVA.
[bookmark: _Toc129766887]ADREÇA D’ENTREGA
El lliurament s’efectuarà en les instal·lacions ubicades a Ctra. de la Sentiu, 17 de Castelldefels, 08860 (Barcelona).
[bookmark: _Toc129766888]OPERATIVA DE TREBALL
L’operativa de treball seguirà sempre el següent flux:

· Revisió mensual d’indisponibilitat
· Emissió de facturació mensual segons el preu fixat a la licitació
[bookmark: _Toc129766890]FACTURACIÓ
El format de les factures ha de reunir els requisits exigits en la normativa aplicable, així com fer constar:

· Data de factura
· Número de factura
· Número de comanda o licitació.

No s’acceptaran factures on els imports, partides o preus no corresponguin amb els acceptats prèviament a l’adjudicació de la licitació.
Les factures es presentaran en format electrònic seguint les normatives i exigències vigents.

El procediment de facturació electrònica s’explica al PCAP.

 (
DILIGÈNCIA.- 
Per fer constar que el present plec va ser aprovat pel 
C
onsell d’
A
dministració de la societat Serveis Ambientals de Castelldefels SA en data 
08/09/2023
.
Dolors Ferrándiz Berna 
Secretària del Consell d’Administració
)

